Jan-Erik Larsen

Jan-Erik Ottarsen Larsen (født 1963) er en norsk pressemann, kommunikasjonsrådgiver og Ap-politiker. Han er medeier og daglig leder i kommunikasjonsselskapet Kruse Larsen.  

Larsen er tidligere journalist i lokalavisa Indre Nordmør, Nordmørsposten (Romsdalsposten), Arbeider-Avisa. Han var journalist og redaksjonssjef i Dagbladet (1987–1990) og sjefredaktør og disponent i Tidens Krav første gang 1990–1993. Han var sjefredaktør og administrerende direktør Telemarksavisa (TA) 1993–1998 i Skien og var konsernredaktør i A-pressen 1998–2000 og 2003–2004. 

Fram til 2008 var han sjefredaktør i Tidens Krav i Kristiansund og deretter administrerende direktør i samme avis '' og leder for Mediehuset Nordmøre. 

Jan-Erik Larsen var statssekretær ved Statsministerens kontor (Ap) 2000–2001 og spesialrådgiver i Arbeiderpartiets Stortingsgruppe 2001–2003. Han var kommunikasjonsrådgiver med egen virksomhet 2004–2005 og deltok under Soria Moria-forhandlingene.

Han var på nytt statssekretær ved Statsministerens kontor i 2008-2009. Høsten 2009 var han en av flere som etablerte kommunikasjonsbyrået First House, hvor Larsen var seniorrådgiver i perioden 2009-2014.

I februar 2015 etablerte Larsen sitt eget byrå, Kruse Larsen AS, som han i dag eier og driver sammen med Bjarne Håkon Hanssen.

 Bibliografi 
 Larsen, Jan Erik Kristiansund - by av hav  (KOM Forlag), 2007.

 Eksterne lenker 


Kategori:Norske redaktører
Kategori:Statssekretærer fra Ap
Kategori:Statssekretærer i Regjeringen Stoltenberg II
Kategori:Norske kommunikasjonsfolk
Kategori:Personer tilknyttet First House
Kategori:Personer fra Kristiansund kommune
Kategori:Personer tilknyttet Kruse Larsen